**OKRUHY KU kolokviálnej časti ŠTÁTNEJ SKÚŠKy (ak. rok 2022/2023)**

**pre končiace ročníky bakalárskeho štúdia**

**v študijnom odbore Ekonómia a manažment,**

**v študijnom programe Manažment**

Štátna skúška sa vykonáva pred skúšobnou komisiou na vykonanie štátnej skúšky. Komisia pre štátne skúšky je minimálne štvorčlenná a menuje ju dekan fakulty. Prácu komisie riadi jej predseda, ktorého menuje dekan fakulty. Priebeh štátnej skúšky a vyhlásenie jej výsledkov sú verejné. Rozhodovanie skúšobnej komisie o výsledkoch štátnej skúšky a obhajoby záverečnej práce sa koná na neverejnom zasadnutí skúšobnej komisie.

**Každý predmet štátnej skúšky sa hodnotí samostatne**. Jednotlivé predmety štátnej skúšky sa hodnotia klasifikačnými stupňami A až FX.

A - výborne – vynikajúce výsledky (numerická hodnota 1),

B - veľmi dobre – nadpriemerné výsledky (1,5),

C - dobre – priemerné výsledky (2),

D - uspokojivo – prijateľné výsledky (2,5),

E - dostatočne – výsledky spĺňajú minimálne kritériá (3),

FX - nedostatočne – (4).

**Celkové hodnotenie štátnej** skúšky sa vypočíta z priemeru známok jednotlivých predmetov štátnej skúšky. Hodnotenie:

A – 1,00 – 1,25

B – 1,26 – 1,75

C – 1,76 – 2,25

D – 2,26 – 2,75

E – 2,76 – 3,00

FX – 3,01 – a vyššie

Ak niektorá časť štátnej skúšky bola hodnotená stupňom nedostatočne (FX), celkové hodnotenie štátnej skúšky je „neprospel“.

**Štátna skúška bakalárskeho štúdia študijného programu Manažment v študijnom odbore Ekonómia a manažment** na Fakulte manažmentu PU v Prešove pozostáva:

1. **z obhajoby záverečnej práce,**
2. **z kolokviálnej štátnej skúšky zo zverejnených okruhov (dvojica predmetov), na ktoré sa študent/ka oficiálne prihlásil/a.**

Štruktúra štátnej skúšky:

1. Obhajoba záverečnej práce sa uskutočňuje pred komisiou pre štátne skúšky a jej súčasťou sú:

* úvodné slovo študenta (oboznámenie s prácou),
* 2 posudky (školiteľ, oponent; ak je práca bez školiteľa - 2 oponenti), Protokol o kontrole originality,
* reakcia študenta na posudky,
* rozprava, diskusia.

1. Zodpovedanie otázok z predmetov štátnej skúšky v rámci vybraného okruhu. Okruhy otázok sú uvedené v ďalšom texte nižšie.

Na Fakulte manažmentu PU v Prešove v akademickom roku 2022/2023 sa **štátne skúšky bakalárske**, ktorých súčasťou sú **obhajoby bakalárskych prác** (vždy spolu) budú konať podľa Harmonogramu ak. roka **od 22.05.2023 do 30.06.2023**.

Výučba pre študentov končiacich ročníkov bakalárskeho štúdia v letnom semestri končí **14.04.2023,** pri prenesených predmetoch **05.05.2023**, termín odovzdania bakalárskej práce je najneskôr do **05.05.2023 (12:00).** Spôsob registrácie určuje [**Smernica o náležitostiach záverečných prác, ich bibliografickej registrácii, kontrole originality, uchovávaní a sprístupňovaní**](http://www.unipo.sk/public/media/3499/opatrenie%20rektora%20=%20smernica%20ZP.doc).

Absolventovi bakalárskeho štúdia (t.j. štúdia 1. stupňa) po zvládnutí všetkých študijných povinností, úspešnom absolvovaní obhajoby bakalárskej záverečnej práce a úspešnom absolvovaní bakalárskej štátnej skúšky sa udeľuje akademický titul **bakalár,** v skratke **„Bc.“.**

Predpokladaný termín slávnostnej promócie je 27. – 28.06.2023

**\*\*\***

**OKRUHY**

***Študent je schopný prezentovať výsledky štúdia vybraných disciplín v súlade s profilom absolventa v rámci základnej manažérskej gramotnosti ako manažérskej kompetencie manažéra podniku a aktívne sa zapája do odbornej diskusie v rámci okruhu.***

**OKRUH A**

**MARKETING**

Marketing ako teoretická a praktická disciplína, dôvody jeho vzniku, definície a marketingové koncepcie. Obsah a podstata marketingu, potreby, želania, dopyt, produkty, výmena a transakcia. Marketingové prostredie – makroprostredie a mikroprostredie podniku. SWOT analýza. Marketingový informačný systém a jeho zložky. Marketingový výskum a členenie marketingového výskumu. Nákupné správanie spotrebiteľov a faktory ovplyvňujúce spotrebiteľské správanie. Marketingový mix v klasickom poňatí "4P", moderné a špecifické modely marketingového mixu. Model „4C“ vo vzťahu k modelu „4P“. Produkt a produktová politika, úrovne produktu, životný cyklus produktu, skracovanie a predlžovanie životného cyklu produktu. Cena a cenová politika v marketingu, cenové úpravy a cenová diferenciácia. Moderné metódy marketingovej tvorby cien. Marketingová komunikačná politika, komunikačný proces a komunikačný mix. Reklama - ciele a formy reklamy. Public relations – hlavné prostriedky public relations. Podpora predaja, základné techniky a formy podpory predaja. Osobný predaj a manažment predaja. Priamy marketing a sponzoring. Event marketing a guerilla marketing. E-marketing a jeho formy. Marketingová distribučná politika- druhy a funkcie distribúcie. Marketing služieb a špecifické vlastnosti služieb, marketingový mix služieb. Vzdelávací marketing a marketing neziskových organizácií. Marketingový manažment a marketingové plánovanie. Základné špecifiká a koncepcie medzinárodného marketingu. Etika a etický kódex v marketingu.

**MAKROEKONÓMIA**

Formovanie trhu a trhový mechanizmus. Agregátna ponuka, agregátny dopyt a rovnováha ekonomiky. Makroekonomické veličiny typu produkt a dôchodok, meranie a modifikácie a význam ich poznania. Ekonomický rast a hospodárske cykly (fázy a správanie sa trhových subjektov v jednotlivých fázach, charakteristiky). Úspory, spotreba a investície – funkcie, význam poznania procesov tvorby. Krátke a dlhé obdobie. Trh výrobných faktorov. Trh práce a nezamestnanosť, charakteristika, dôvody vzniku, typy, význam poznania a charakteristika súčasného mikroprostredia. Peniaze a peňažný sektor v makroekonómii, trh kapitálu. Inflácia – charakteristika, dôvody vzniku, typy, význam poznania a charakteristika súčasného makroprostredia. Platobná bilancia a štátny rozpočet. Fiškálna politika, monetárna politika, typy, subjekty a objekty, nástroje a ich účinnosť.

**OKRUH B**

**FINANCIE A MENA**

Ekonomická podstata financií a meny - finančné operácie. Objektívna a subjektívna stránka financií. Finančný systém: B-systém a M-systém, funkcie. Mena, menové agregáty a menové sústavy. Eurosystém a menová únia (EMU). Banky, bankový systém a bankové financie. Úverová forma získavania finančných zdrojov. Kategórie finančného rozhodovania - časová hodnota peňazí, metódy výpočtu súčasnej a budúcej hodnoty peňazí. Základné ukazovatele úrokového počtu.

Základy verejných financií - rozpočtová sústava, štátny rozpočet. Medzinárodné financie - význam medzinárodných finančných inštitúcií. Finančný trh - charakteristika, funkcie, členenie. Poistenie a poisťovacie produkty. Riadenie osobných financií – produkty hypotekárneho trhu na zabezpečenie bývania.

**Operačný manažment**

Operačný manažment – predmet, obsah a úlohy; vzťah k ostatným disciplínam s dôrazom na logistické princípy v jednotlivých oblastiach podniku ako organizačnej jednotky; vývoj operačného manažmentu ako disciplíny. Základná terminológia operačného manažmentu. Základné pojmy logistiky. Princíp dekompozície produkčného systému. Produkčný systém a jeho členenie, priebeh výrobných tokov. Výrobný proces a jeho členenie,fázy a etapy, pracovný proces.Charakteristiky produkčných procesov. Hierarchia manažmentu výroby, metódy zadávania výroby. Zásobovanie, výpočet zásob, aplikované modely. Operatívne plánovanie. Operatívne riadenie výroby, operatívna evidencia. Distribúcia v kontexte manažmentu produkčných procesov. Tvorba a fázy nákupnej stratégie.

**OKRUH C**

**MANAŽMENT**

Manažment – definície, funkcie, vývoj, smery, tendencie. Manažér – manažérske roly a zručnosti. Plánovanie - podstata a úlohy; plánovací proces; druhy plánov a východiská tvorby plánov. Spôsoby plánovania. Organizovanie a organizácia – pojem, účel a poslanie; postupy pri vytváraní organizácie; obsah organizovania; charakteristiky základných typov organizačných štruktúr. Rozhodovanie - rozhodovací proces a súvisiace základné pojmy; typológia rozhodovacieho procesu, štýly rozhodovania, fázy procesu rozhodovania a výber alternatív. Vedenie – základné pojmy, definícia; podmienky vedenia; štýly vedenia; charakteristiky vedúcich; teórie vedenia; funkcia vedenia v procese času, techniky riadenia času. Konflikty a ich riešenie. Delegovanie. Medziľudské vzťahy na pracovisku; vzťahové konanie, spolupráca a riešenie konfliktov. Motivácia a stimulácia - teórie potrieb (Maslow, Aldorfer), Herzbergova dvojfaktorová teória, McClellandova teória úspechu. Kontrola – účel a proces kontroly, etapy kontroly; kontrola so spätnou väzbou. Perspektívy a smery rozvoja manažmentu.

**PODNIKANIE V MALÝCH A STREDNÝCH PODNIKOCH**

Podstata a definície podnikania, spoločenský zodpovedné podnikanie. Legislatívne východiská a definície podnikania, proces vzniku právnych subjektov. Všeobecná typológia MSP. Podnikateľské prostredie pre MSP v SR a EÚ a USA (legislatívne, inštitucionálne, finančné). Riadenie MSP: riadenie ĽZ, marketingové riadenie, finančné riadenie. Inovačné aktivity MSP. Využitie informačných technológií v MSP. Financovanie MSP, stanovenie hodnoty MSP. Podnikateľský proces a piliere podnikateľského procesu, osobitosti podnikania na zahraničných trhoch. Biznis plán – podnikateľský zámer a jeho význam v MSP. Podpora podnikateľskej činnosti – štátne odvetvové a rozvojové programy, projekty. Životný cyklus MSP, kríza a zánik podnikania. Význam MSP v národnej ekonomike.

**OKRUH D**

**Mikroekonómia**

Podmienky vzniku trhu a základné elementy trhu, individuálna ponuka a individuálny dopyt, faktory, elasticita. Spotrebiteľské správanie (teória užitočnosti, užitočnosť a ďalšie ukazovatele, formovanie dopytu, indiferenčná analýza). Teória výroby, náklady, príjmy a zisk firmy – základné priemerné a marginálne ukazovatele, izokvanta, izokosta, praktický význam poznania. Krátke a dlhé obdobie - Bod uzatvorenia firmy v krátkom období. Podmienka rovnováhy firmy v dlhom období – bod zvratu (Breakeven Point).. Ponuka firmy a trhová rovnováha v dokonalej a nedokonalej konkurencii (monopol, oligopol, monopolistická konkurencia - formy, charakteristika a význam poznania pre súčasnosť).

**ÚČTOVNÍCTVO**

Právna úprava účtovníctva v Slovenskej republike. Harmonizácia účtovníctva. Finančné výkazy. Slabé stránky súvahy a výkazu ziskov a strát. Súvaha – druhy, formy. Majetok – členenie. Zdroje krytia majetku – členenie. Bilančný princíp. Vplyv hospodárskych operácií na súvahu – pôsobivé a nepôsobivé hospodárske operácie. Sústava účtov v podvojnom účtovníctve - rámcová účtová osnova a účtový rozvrh. Účtovné záznamy. Oceňovanie majetku a zdrojov krytia majetku. Výkaz ziskov a strát. Členenie nákladov, výnosov z hľadiska účtovníctva. Prehľad peňažných tokov. Účtovná uzávierka. Účtovná závierka – overovanie a zverejňovanie. Kalkulačný systém podniku – základné pojmy. Druhy nákladových kalkulácií. Metódy kalkulovania. Druhy a formy rozpočtov. Metódy rozpočtovania a ich kontrola. Daň – vymedzenie pojmu, vlastnosti, znaky, klasifikácia. Daňový systém Slovenskej republiky – charakteristika priamych a nepriamych daní.

**OKRUH E**

**PODNIKOVÁ EKONOMIKA**

Podnik - vymedzenie pojmu, typológia. Okolie podniku - mikroprostredie, makroprostredie, svetové okolie podniku. Podnikanie – vymedzenie pojmu, kto môže byť podnikateľ v podmienkach SR. Typy podnikateľov, štýly podnikania. Životný cyklus podniku – zakladanie a vznik, rast, stabilizácia, kríza, zánik. Podnikanie v podmienkach SR – základné podmienky založenia, charakteristika, výhody a nevýhody: živnosť, slobodné povolanie, verejná obchodná spoločnosť, komanditná spoločnosť, jednoduchá spoločnosť na akcie, spoločnosť s ručením obmedzeným, akciová spoločnosť, družstvo. Práca a pracovná sila. G. Wöhe a jeho faktory motivácie k práci. Pracovný čas vs. pružný pracovný čas. Inovatívne pracovné režimy – domácka práca a telepráca, práca na čiastočný úväzok, delené pracovné miesto, projektové zamestnanie. Mzda - základné a doplnkové mzdové formy. Majetok podniku - dlhodobý, krátkodobý, obežný. Ceny a cenová politika – výrobný podnik, podniky služieb.

**manažment – vybrané state a aplikácie**

Základy systémového prístupu – základné pojmy. Piliere manažérskych kompetencií – konštrukcia jednotlivých modulov, vlastnosti subjektov manažmentu. Motivácia a stimulácia - teórie potrieb (Maslow, Aldorfer), Herzbergova dvojfaktorová teória, McClellandova teória úspechu, tvorba systému hmotnej stimulácie. Výkonnosť zamestnanca - jej ovplyvňovanie a hodnotenie, udeľovanie pochvaly a kritiky. Etická kompetentnosť subjektov manažmentu, podnikateľská a manažérska etika, nástroje inštitucionalizácie etiky. Spoločenská zodpovednosť subjektov manažmentu – pojem a piliere. Manažment kvality – základné pojmy a systémy kvality, ISO, TQM. Environmentálny manažment – základné pojmy, ciele štátnej environmentálnej politiky, systémy environmentálneho manažmentu. Manažment znalostí – základné pojmy, členenie, tvorba a konverzia znalostí. Intelektuálny kapitál – pojem a štruktúra. Znalostná organizácia. Regionálny manažment. Svetové školy manažmentu.

**OKRUH F**

**PODNIKOVÉ FINANCIE**

Podnikové financie – vymedzenie pojmu, vývoj, charakteristika, ciele, okolie podniku. Earnings manažment. Cash manažment. Štvorbilančný systém účtovných výkazov. Štruktúra podniku – majetková, finančná, kapitálová. Analýza fondu finančných prostriedkov - bilančné pravidlá. Indiferentná kapitálová štruktúra – grafická a numerická analýza bodu indiferencie. Získavanie vlastného kapitálu podniku z interných zdrojov. Získavanie vlastného kapitálu podniku z externých zdrojov. Získavanie vlastného kapitálu v akciových spoločnostiach. Akcia - charakteristika, klasifikácia, hodnota. Rizikový kapitál – klasifikácia, subjekty na trhu. Crowdfunding. Cudzie zdroje financovania podnikov Metódy hodnotenia efektívnosti investícií - rozdelenie, interpretácia, výpočet. Riziko, investorský trojuholník, investovanie. Rozdelenie investícií.

**Podnikové plánovanie**

Vymedzenie základných pojmov a funkcií plánovania v systéme riadenia podniku. Podstata a úlohy plánovania. Typy podnikových plánov, druhy plánov, plánovací proces a kroky plánovacieho procesu, metódy plánovania. Plán rozvoja podniku, Argentiho algoritmus. Strategický plán. Podnikateľský plán. Marketingový plán. Plánovanie výroby a výrobná kapacita. Moderné systémy plánovania a riadenia výroby.

**OKRUH G**

**FINANČNO-EKONOMICKÁ ANALÝZA**

Finančno-ekonomická analýza – genéza, predmet, používatelia, ciele, metódy, prístupy. Pomerové ukazovatele – vývoj, členenie, pozícia. Finančná analýza ex post - analýza likvidity, aktivity, zadlženosti, rentability, trhovej hodnoty. Vzájomné vzťahy medzi pomerovými ukazovateľmi. Výkonnosť firmy a konštrukcia ukazovateľov efektívnosti. Väzby medzi ukazovateľmi. Analýza metód kvantifikácie vplyvu determinujúcich činiteľov - metóda reťazového dosadzovania, logaritmická, funkcionálna, integrálna. Sústava finančných ukazovateľov – maticová, pyramídová, paralelná, ekonomický normál. Du Pontov model. Model INFA. Finančné modely prognózovania finančnej situácie podniku – bonitné, bankrotové. Výhody a nevýhody predikčných modelov. Hodnotenie podnikov v priestore – jednorozmerné, viacrozmerné. Spider analýza – postup. Analýza moderných metód hodnotenia výkonnosti firmy. Ekonomická pridaná hodnota – výpočet, pyramídový rozklad. Porovnanie účtovných, ekonomických a trhových ukazovateľov.

**NÁRODOHOSPODÁRSTVO**

Národné hospodárstvo – podstata, význam, štrukturácia (odvetvová, sektorová, funkčná, organizačná, priestorová). Verejný sektor – ako súčasť NH, príčiny existencie, kritériá členenia, efektívnosť verejného sektora. Hospodárska politika – vymedzenie, podstata, ciele, hierarchia cieľov, nositelia, nástroje, ovplyvňujúce faktory. Typy politík – predmet, nástroje a význam. Primárny sektor, sekundárny sektor, terciárny sektor, kvartérny sektor – vymedzenie, podstata, postavenie v rámci NH. Projekty partnerstva verejného a súkromného sektora – základné charakteristiky, formy spolupráce, priebeh, výhody a riziká.

**okruh H**

**Manažment ľudských zdrojov**

[Všeobecná charakteristika, ciele, úlohy, subjekty riadenia ľudských zdrojov](#_Toc119855423) ([vymedzenie pojmu, ciele, úlohy a subjekty RĽZ,](#_Toc119855424) kompetencie personalistov, praktiky RĽZ, nové možnosti a výzvy v RĽZ). [Stratégia riadenia ľudských zdrojov](#_Toc119855440) (proces tvorby a zložky stratégie RĽZ). [Analýza pracovných miest](#_Toc119855443) (proces analýzy práce, zdroje a spôsoby informácií, výstupy analýzy pracovných miest). Proces zabezpečovania zamestnancov (podmienky a zdroje získavania zamestnancov, požadovaná dokumentácia, metódy a postup pri výbere zamestnacov, typy pohovorov, prijímanie zamestnancov. Adaptácia zamestnancov (typy adaptácie, subjektívne a objektívne faktory pôsobiace na adaptáciu). Vzdelávanie zamestnancov (druhy, formy a metódy vzdelávania), Kariéra a osobný rozvoj zamestnancov (smery kariéry, typy kariérnych kotiev, štruktúra pracovnej kariéry). Odmeňovanie zamestnancov (základné pojmy odmeňovania, zložky individuálnej mzdy). Mobilita a rozmiestňovanie pracovníkov. Hodnotenie pracovníkov (význam, typy hodnotenia, problémy v hodnotení). Personálny informačný systém (definícia, výhody a nevýhody, ochrana osobných údajov), Pracovnoprávne vzťahy (typy vzťahov, účastníci a formy účasti, kolektívna zmluva, kolektívne spory). Podniková sociálna politika a starostlivosť o pracovníkov v konciepcii RĽZ.

**SVETOVÁ EKONOMIKA A MEDZINÁRODNÉ EKONOMICKÉ VZŤAHY**

Svetová ekonomika – podstata, štrukturácia, súčasné vývojové tendencie, globalizácia, globálne problémy svetovej ekonomiky. Medzinárodný pohyb kapitálu – formy. Priame zahraničné investície – vymedzenie pojmu PZI, determinanty PZI, PZI a nadnárodné korporácie, vývoj PZI v rámci svetovej ekonomiky. Medzinárodná ekonomická integrácia – podstata, formy. Európska integrácia. Vznik a vývoj európskych spoločenstiev. Európska únia – Maastrichtské dokumenty, Lisabonská zmluva. Inštitúcie Európskej únie. Menová únia – podstata, konvergenčné kritériá, optimálna menová oblasť, Európska menová únia.

Tlačivo na voľbu okruhu štátnej skúšky je dostupný na stránke FMEO v sekcii Vzdelávanie[.](https://www.unipo.sk/fakulta-manazmentu/vzdelavanie/informacieprestudentova/dokumenty/)

https://www.unipo.sk/fakulta-manazmentu/vzdelavanie/informacieprestudentova/dokumenty/

Zverejnil: 15.02.2023 prodekan pre vzdelávanie